ai4bharat/Pralekha huggingface dataset:
వ్యవసాయ మంత్రిత్వ శాఖ
దిగ్బంధం వేళ వ్యవసాయ-సహకార-రైతు సంక్షేమశాఖ చర్యలు
మొత్తం విస్తీర్ణంలో గోధుమ సాగు 26 నుంచి 33 శాతం;
రబీ-2020 సీజన్లో రూ.526.84 కోట్ల విలువైన లక్ష టన్నులకుపైగా
పప్పులు, నూనెగింజల సేకరణ; 75,894 మంది రైతులకు లబ్ధి;
రైతుల నుంచి టోకు వ్యాపారుల ప్రత్యక్ష కొనుగోలుకు అనుమతి...
ఈ-నామ్ వేదికపై సాముదాయక రవాణా సదుపాయం కల్పన;
నశ్వర వస్తువులు, విత్తనాలు, పాలు, పాడి ఉత్పత్తులుసహా
నిత్యావసరాల సత్వర రవాణాకు 109 పార్శిల్ రైళ్లను నడుపుతున్న రైల్వేశాఖ
జాతీయ దిగ్బంధం నేపథ్యంలో రైతులకు, వ్యవసాయ కార్యకలాపాలకు వెసులుబాటు కల్పించే దిశగా కేంద్ర వ్యవసాయ-సహకార-రైతు సంక్షేమ శాఖ పలు చర్యలు తీసుకుంటోంది. వివరాలిలా ఉన్నాయి:
-
దేశంలోని రైతులు, రైతుకూలీలకు కరోనా వైరస్ ముప్పు తప్పించే దిశగా కేంద్ర ప్రభుత్వం 2020 ఖరీఫ్ సీజన్కు సంబంధించి పంట కోతలు-నూర్పిళ్లపై ప్రామాణిక విధాన ప్రక్రియను నిర్దేశిస్తూ రాష్ట్రాలకు సర్క్యులర్ పంపింది.
-
కాగా, గోధుమ పండించే రాష్ట్రాల్లో మొత్తం సాగు విస్తీర్ణానికిగాను 26 నుంచి 33 శాతం విత్తనాలు వేసినట్లు సమాచారం అందింది.
-
రబీ 2020 సీజన్లో కనీస మద్దతు ధరతో రూ.526.84 కోట్ల విలువైన 1,07,814 టన్నుల పప్పులు, నూనెగింజలను నాఫెడ్ కొనుగోలు చేసింది. దీనివల్ల 75,894 మంది రైతులకు లబ్ధి చేకూరింది.
-
రైతుల నుంచి టోకు వ్యాపారుల ప్రత్యక్ష కొనుగోళ్లకు అనుమతించాలని సూచిస్తూ రాష్ట్ర/కేంద్రపాలిత ప్రభుత్వాలకు సలహాపత్రం జారీ
-
ఈ-నామ్ వేదికగా రైతుల కోసం 7.76 లక్షల ట్రక్కులు, 1.92 లక్షల రవాణాదారులతో ఇప్పటికే సాముదాయక రవాణా సదుపాయం ప్రారంభించబడింది.
-
నశ్వర వస్తువులు, విత్తనాలు, పాలు, పాడి ఉత్పత్తులుసహా నిత్యావసరాల సత్వర రవాణాకు 62 మార్గాల్లో నిర్దేశిత వేళల్లో 109 పార్శిల్ రైళ్లను నడుపుతున్న రైల్వేశాఖ
-
ప్రధానమంత్రి కిసాన్ సమ్మాన్ నిధి పథకం కింద 24.03.2020 నుంచి సుమారు 7.77 కోట్ల రైతు కుటుంబాలకు రూ.15,531కోట్ల మేర లబ్ధి.
-
ప్రాధాన్య గుర్తింపుగల నర్సరీలకు ధ్రువీకరణ ఈ ఏడాది జూన్ 30తో ముగియనున్న నేపథ్యంలో 2020 సెప్టెంబరు 30దాకా చెల్లుబాటు పొడిగింపు.
-
ఈ ఏడాది దేశ అవసరాలకు మించి గోధుమ దిగుబడి వచ్చింది. ఈ నేపథ్యంలో ప్రత్యేక ఒప్పందాల మేరకు నాఫెడ్ ద్వారా ఆఫ్ఘనిస్థాన్, లెబనాన్లకు 90వేల టన్నుల ఎగుమతికి అనుమతి.
ప్రధాన మంత్రి కార్యాలయం
ఐసీసీ అండర్-19 మహిళల టి20 ప్రపంచకప్ విజేత భారత జట్టుకు ప్రధాని అభినందన
ఐసీసీ అండర్-19 మహిళల టి20 ప్రపంచకప్ విజేతగా నిలిచిన భారత జట్టుకు ప్రధానమంత్రి శ్రీ నరేంద్ర మోదీ ఇవాళ అభినందనలు తెలిపారు.
ఈ మేరకు భారత క్రికెట్ నియంత్రణ మండలి ట్వీట్ను ప్రస్తావిస్తూ ఇచ్చిన సందేశంలో:
“ఐసీసీ అండర్-19 మహిళల టి20 ప్రపంచకప్లో విశిష్ట విజయం సాధించిన భారత జట్టుకు అభినందనలు. ఈ క్రికెట్ టోర్నమెంట్లో వారి అద్భుత క్రీడా ప్రదర్శన వర్ధమాన క్రికెటర్లకు ఎనలేని స్ఫూర్తినిస్తుంది. భవిష్యత్తులోనూ వారు మరిన్ని విజయాలు సాధించాలని శుభాశీస్సులు అందజేస్తున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
బాలి లో జి-20 శిఖర సమ్మేళనం జరుగుతున్న క్రమం లో ఇటలీ ప్రధాని తోసమావేశమైన ప్రధాన మంత్రి
బాలి లో జి-20 శిఖర సమ్మేళనం జరుతున్న క్రమం లో ఇటలీ ప్రధాని జియార్జియా మెలోనీ గారి తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు.
ఇటలీ కి ఒకటో మహిళా ప్రధాని గా మెలోనీ గారు ఎన్నికైనందుకు ప్రధాన మంత్రి శ్రీ నరేంద్ర మోదీ ఆమె కు అభినందనల ను తెలియ జేశారు. ఇద్దరు నేత లు వ్యాపారం మరియు పెట్టుబడి, ఉగ్రవాదానికి వ్యతిరేకం గా పోరాటం మరియు ప్రజల మధ్య మేలుకలయిక సహా వివిధ రంగాల లో ద్వైపాక్షిక సంబంధాల ను గాఢతరం గా తీర్చిదిద్దే అంశాన్ని గురించి చర్చించారు.
ఉభయ నేత లు పరస్పర హితం ముడిపడ్డ ప్రాంతీయ అంశాలపైన మరియు ప్రపంచ స్థాయి అంశాల పైన వారి వారి అభిప్రాయాల ను ఒకరి దృష్టి కి మరొకరు తీసుకు వచ్చారు.
భారతదేశం-ఇటలీ దౌత్య సంబంధాలు 75 సంవత్సరాలు పూర్తి చేసుకొనే ఘట్టాన్ని ఉత్సవం వలె జరుపుకొంటామన్న ఆశ ను ప్రధాన మంత్రి వ్యక్తం చేశారు. ఆయన ప్రధాని మెలోనీ గారి ని తదుపరి జి-20 శిఖర సమ్మేళనం లో పాలుపంచుకోవడం కోసం రాబోయే సంవత్సరం లో భారతదేశాని కి విచ్చేయవలసిందంటూ ఆహ్వానించారు కూడాను.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
వాటాదారుల వ్యాఖ్యల కోసం వినియోగదారుల సంస్థల  నిబంధనలు, 2023 ముసాయిదాను గురువారం విడుదల చేసిన టెలికాం రెగ్యులేటరీ అథారిటీ ఆఫ్ ఇండియా 
టెలికాం రెగ్యులేటరీ అథారిటీ ఆఫ్ ఇండియా  వాటాదారుల వ్యాఖ్యల కోసం వినియోగదారుల సంస్థల  నిబంధనలు, 2023 ముసాయిదాను ఈరోజు విడుదల చేసింది.
వినియోగదారుల సంఘాల నిబంధనలు 2013   సంఘాలను నమోదు చేసుకోవడానికి 21 ఫిబ్రవరి 2013న టెలికాం రెగ్యులేటరీ అథారిటీ ఆఫ్ ఇండియా  నోటిఫై చేసింది.
నిబంధనలలో ప్రస్తావించిన తమ పాత్రలను నిర్వహిస్తూ అథారిటీకి తోడ్పడేందుకు రాష్ట్రాలవారీగా ప్రధాన నిబంధనల కింద వినియోగదారుల సంఘాలను అథారిటీ ప్రస్తుతం నమోదు చేసుకుంటోంది.
వేగంగా పరిణామం చెందుతున్న డిజిటల్ చిత్రటంలో, 5జి, 6జి, ఆర్టిఫిషియల్ ఇంటెలిజెన్స్ , ఇంటర్నెట్ ఆఫ్ థింగ్స్  తదితర సాంకేతికతలు వినియోగదారుల జీవితాలను మెరుగుపరచడంలో అత్యంత సంభావ్యతను కలిగి ఉన్నాయి. ఈ సాంకేతికతలను ఉపయోగించడం అన్నది సమాజంలోని వివిధ వర్గాలకు తోడ్పడనుంది. వాస్తవ సమయంలో మార్కెట్ సమాచారాన్ని పొందడం, వనరుల నిర్వహణను అనుకూలపరచడం, పంట దిగుబడులను పెంచడం వంటి వివిధ అవకాశాలను ఎఐ & ఐఒటి సమాజాలకు అందిస్తాయి. ఎఐ ఆధారిత వాతావరణ సూచనలతో పాటు ఐఒటి సెన్సార్ పరికరాలు రైతులు సరైన సమాచారంతో కూడిన వ్యవసాయ నిర్ణయాలు తీసుకోవడంలో తోడ్పడే అవకాశముంది.
5జి సామర్ధ్యం కలిగిన హైస్పీడ్ అనుసంధానత అంతర్జాతీయ పోటీని పెంపొందించేందుకు, ఉత్పత్తి, సరఫరా గొలుసులు, వినియోగదారుల అనుభవాలను మెరుగుపరిచేందుకు ఎఐ ఆధారిత విశ్లేషణలతో వ్యాపారాలు, స్టార్టప్లకు సామర్ధ్యాన్ని ఇస్తుంది.
మారుమూల ప్రాంతాల్లో మెరుగైన 5జి సేవల ద్వారా ఆన్లైన్ విద్య, రీమోట్ ఆరోగ్య సంరక్షణను, ఐఒటి ఆధారిత విపత్తు అంచనా, ప్రతిస్పందన వ్యవస్థలు పర్యావరణ సుస్థిరతను బలోపేతం చేసి, బడుగు, బలహీన వర్గాల సమూహాలకు విపత్తును ఎదుర్కొనే శక్తిని కల్పిస్తాయి. ఈ సాంకేతికతలను సమర్ధవంతంగా ఉపయోగించినప్పుడు సమ్మిళిత వృద్ధిని పెంచి, ప్రాప్యతను మెరుగుపరిచి, సామాజిక -ఆర్ధిక అంతరాలను తగ్గించగలవు.
ఈ అభివృద్ధి చెందుతున్న సాంకేతికతల నుంచి పొందే ప్రయోజనాల గురించి అవగాహన పెంచడంలో వినియోగదారుల సంస్థలు సహాయక పాత్రను పోషిస్తాయి. ముఖ్యంగా బడుగు వరా్గలకు, గ్రామీణ ప్రాంతాలలో డిజిటల్ అంతరాన్ని పూడ్చేందుకు ఈ అవగాహనను కల్పిస్తాయి. ఈ ఇతివృత్త ఆధారిత కార్యక్రమాలను నిర్వహించేందుకు ఈ సంఘాలు ఈ సాంకేతికతల ఉపయోగాలను వివరించి, మహిళలు, రైతులు, బెస్తవారు, విద్యార్ధులు తదితర వర్గాలకు సంభావ్య లాభాల గురించి అవగాహన పెంచడంలో, సైబర్ పారిశుద్ధ్యాన్ని ప్రచారం చేసి, డాటా గోప్యత గురించి వినియోగదారులలో చైతన్యాన్ని పెంచేందుకు ట్రాయ్కు తోడ్పడతాయి.
వివిధ రాష్ట్రాలు/ యుటిలలో ఉనికిని కలిగి ఉండి, ప్రచారం చేయడంలో, ఇతివృత్త ఆధారిత కార్యక్రమాలను నిర్వహించడంలో సామర్ధ్యం, అనుభవం కలిగి ఉండటం ద్వారా అవగాహనా సామాగ్రిని అభివృద్ధి చేయడం ద్వారా వినియోగదారులు, అథారిటీ మధ్య వినిమయ సీమను అందించగలిగే జాతీయ వినియోగదారు సంఘాలను నమోదు చేయవలసిన అవసరం ఉందని అథారిటీ భావించింది. ప్రతిపాదిల సవరణ జాతీయ స్థాయి నమోదులో ఐదు కంటే ఎక్కువ రాష్ట్రాలు/ యుటిలలో పని చేయడానికి విస్త్రత పరిధితో సమర్ధత కలిగిన వినియోగదారు సంస్థలను నమోదు చేయడానికి అథారిటీని అనుమతిస్తుంది. అంతేకాకుండా, ఇది అటువంటి వినియోగదారు సంస్థల నమోదు ప్రక్రియను సులభతరం చేస్తుంది.
ముసాయిదా నిబంధన ట్రాయ్ వెబ్సైట్ డబ్ల్యుడబ్ల్యుడబ్ల్యు. టిఆర్ఎఐ. జిఒవి. ఐఎన్ లో అందుబాటులో ఉండటమే కాక ఏవైనా స్పష్టీకరణల కోసం 4 అక్టోబర్ 2023 వరకు భాగస్వాముల అభిప్రాయాలను స్వాగతిస్తుంది. ట్రాయ్ సలహాదారు  శ్రీ ఆనంద్కుమార్ను స్పష్టీకరణల కోసం టెలిఫోన్లో ః011-23210990 కానీ లేదా ఇమెయిల్ ఐడిః advisorit@trai.gov.in. ద్వారా కానీ సంప్రదించవచ్చు.
ప్రధాన మంత్రి కార్యాలయం
శ్రీ దలై లామా కు ఆయన 87వ పుట్టినరోజు నాడు శుభాకాంక్షలను తెలిపిన ప్రధాన మంత్రి
శ్రీ దలై లామా కు ఈ రోజు న ఆయన 87వ జన్మదినం కావడం తో ప్రధాన మంత్రి శ్రీ నరేంద్ర మోదీ టెలిఫోన్ ద్వారా శుభాకాంక్షలను తెలియజేశారు. శ్రీ దలై లామా కు దీర్ఘాయుష్షు ప్రాప్తించాలని మరియు ఆయన మంచి ఆరోగ్యం తో ఉండాలని కూడా ఆ ఈశ్వరుడి ని ప్రధాన మంత్రి ప్రార్థించారు.
ప్రధాన మంత్రి ఒక ట్వీట్ లో -
‘‘పరమ పూజ్యులు శ్రీ @DalaiLama కు ఈ రోజు న 87వ పుట్టిన రోజు శుభాకాంక్షల ను తెలియజేశాను. ఆయన కు దీర్ఘాయుష్షు ప్రాప్తించాలని, ఆయన మంచి ఆరోగ్యం తో ఉండాలని ఆ ఈశ్వరుడి ని మనం ప్రార్థిద్దాం’’ అని పేర్కొన్నారు.
PIB Headquarters
‘ఇఫ్లూ’ను సందర్శించిన ఇండోనేశియా ప్రతినిధివర్గం
ముంబయి లో రిపబ్లిక్ ఆఫ్ ఇండోనేశియా మహావాణిజ్య దూత గా ఉన్న శ్రీ అదె సుకేందర్ గురువారం నాడు హైదరాబాద్ లో ఇంగ్లీష్ అండ్ ఫారిన్ లాంగ్వేజెస్ యూనివర్సిటీ  వైస్ చాన్స్ లర్ ప్రొఫెసర్ ఇ. సురేశ్ కుమార్ ను కలుసుకొన్నారు. శ్రీ అదె సుకేందర్ వెంట తొమ్మిది మంది అధికారిక ప్రతినిధులు విచ్చేశారు. విద్య రంగం లో భారతదేశానికి, ఇండోనేశియా కు మధ్య క్రియాశీల సహకారం ఎంతైనా అవసరం అని ఈ సందర్భం గా శ్రీ అదె సుకేందర్ నొక్కి చెప్పారు. ఇఎఫ్ఎల్ యూనివర్సిటీ ని తాను సందర్శించడం ప్రత్యేక ఉపాధ్యాయ శిక్షణ కార్యక్రమాలు, దౌత్యవేత్తలకు నైపుణ్య శిక్షణ లతో పాటు సాంస్కృతిక సంబంధాలను కూడా ప్రోత్సహించగలుగుతుందని ఆయన పునరుద్ఘాటించారు. ఇండోనేశియా విద్యార్థులు అనేక మంది భారతదేశం లోని వివిధ విశ్వవిద్యాలయాలలో విద్యను అభ్యసిస్తున్న సంగతిని కాన్సల్ జనరల్ ప్రస్తావించారు. కాన్సల్ జనరల్ వెంట వచ్చిన ప్రతినిధివర్గం లో కాన్సల్  శ్రీ యదీ సురియాహాదీ, వైస్ కాన్సల్  శ్రీ సొయెమరజంతో కార్యసేన్ టిక, ట్రేడ్ ఆటాశే శ్రీ ఫెరీ శామ్యూల్ జేకబ్, ఇండోనేశియన్ ఇన్ వెస్ట్ మెంట్ ప్రమోషన్ సెంటర్ , అబూధాబీ డైరెక్టర్ శ్రీ డి. రిజ్ కీ నొవిహమ్జా లతో పాటు ఇండోనేశియా ట్రేడ్ ప్రమోషన్ సెంటర్ , చెన్నై డైరెక్టర్ శ్రీ కుమార జతీ ఉన్నారు.
ఇంగ్లీష్ అండ్ ఫారిన్ లాంగ్వేజెస్ యూనివర్సిటీ వైస్ చాన్స్ లర్ ప్రొఫెసర్ ఇ. సురేశ్ కుమార్ ‘ఇఫ్లూ’ కోర్సులను గురించి, కార్యక్రమాలను గురించి, అలాగే గత రెండు సంవత్సరాలలో విశ్వవిద్యాలయం చేపట్టిన ఇతర కార్యక్రమాలను గురించి ప్రతినిధివర్గానికి సంక్షిప్తంగా వివరించారు. ప్రస్తుతం ఈ విశ్వవిద్యాలయం లో చదువుకుంటున్న ఇండోనేశియా విద్యార్థులకు సకాలంలో తగిన సహకారాన్ని అందిస్తున్నందుకుగాను ఇంగ్లీష్ అండ్ ఫారిన్ లాంగ్వేజెస్ కు, యూనివర్సిటీ పాలనాయంత్రాంగానికి ధన్యవాదాలు తెలిపారు. మరింత మంది విద్యార్థులను ఇఫ్లూ కు పంపాలనుకుంటున్నానని శ్రీ సుకేందర్ అన్నారు. అదే విధంగా విదేశీ వ్యవహారాల మంత్రిత్వ శాఖ ద్వారా ఉపాధ్యాయ శిక్షణ కోసం, వృత్తివిద్య సంబంధిత అభివృద్ధి కార్యక్రమాల కోసం ఉపాధ్యాయులను, దౌత్యవేత్తలను కూడా పంపించేందుకు ఉన్న అవకాశాలను అన్వేషిస్తానని ఆయన అన్నారు. యూనివర్సిటీ లో అంతర్జాతీయ సంబంధాల డీన్ ప్రొఫెసర్ సురభి భారతి ఈ ఇండోనేశియా ప్రతినిధివర్గం విశ్వవిద్యాలయ సందర్శన కు సమన్వయకర్తగా వ్యవహరించారు.(Visitor Counter : 89
అణుశక్తి విభాగం
ఇతర దేశాలతో కలిసి పని చేయడానికి, 'స్మాల్ మాడ్యులర్ రియాక్టర్ల'ను దేశీయంగా అభివృద్ధి చేయడానికి కేంద్ర ప్రభుత్వం అవకాశాలను అన్వేషిస్తోంది: కేంద్ర మంత్రి డా.జితేంద్ర సింగ్
దేశంలో ఎస్ఎంఆర్ సాంకేతికతను ప్రోత్సహించడానికి ప్రైవేట్ రంగం & అంకుర సంస్థల భాగస్వామ్యాన్ని అనుమతించేలా అణు శక్తి చట్టం-1962లోని నిబంధనలను పరిశీలిస్తున్నాం: డా.జితేంద్ర సింగ్
ఇతర దేశాలతో కలిసి పని చేయడానికి, స్మాల్ మాడ్యులర్ రియాక్టర్లను  దేశీయంగా అభివృద్ధి చేయడానికి కేంద్ర ప్రభుత్వం అవకాశాలను అన్వేషిస్తోందని కేంద్ర శాస్త్ర & సాంకేతికత, అణు శక్తి & అంతరిక్ష శాఖ సహాయ మంత్రి  డాక్టర్ జితేంద్ర సింగ్ చెప్పారు.
ఈ రోజు లోక్సభలో ఒక ప్రశ్నకు లిఖితపూర్వక సమాధానం రూపంలో కేంద్ర మంత్రి సమాధానం ఇచ్చారు. ప్రభుత్వ నిర్ణయం ఆధారంగా భవిష్యత్ కార్యాచరణను ఖరారు చేస్తామని పేర్కొన్నారు. దేశంలో ఎస్ఎంఆర్ల సాంకేతికతను ప్రోత్సహించేందుకు ప్రైవేట్ రంగం & అంకుర సంస్థల భాగస్వామ్యాన్ని అనుమతించడానికి అణు శక్తి చట్టం-1962లోని నిబంధనలను పరిశీలిస్తున్నట్లు కూడా వెల్లడించారు.
పారిశ్రామిక కర్బన-రహిత ప్రక్రియలో ఎస్ఎంఆర్ ఒక మంచి సాంకేతికత అని, ప్రత్యేకించి నిరంతర విద్యుత్ సరఫరా అవసరమయ్యే అలాంటి చోట అది అవసరం అని జితేంద్ర సింగ్ చెప్పారు. శుద్ధ ఇంధనం వైపు మారుతున్న భారతదేశ నిబద్ధతను చాటి చెప్పడానికి ఎస్ఎంఆర్ అభివృద్ధికి సంబంధించిన చర్యలను పరిశీలిస్తోందని వెల్లడించారు.
ఆ రియాక్టర్ల విస్తరణలో సాధ్యాసాధ్యాలు, ప్రభావాన్ని అధ్యయనం చేసే విధివిధానాలను ఖరారు చేయడానికి ప్రస్తుతం సాంకేతిక చర్చలు జరుగుతున్నాయని కేంద్ర మంత్రి చెప్పారు. భారీ పరిమాణ రియాక్టర్ల ద్వారా అణు విద్యుత్ సామర్థ్యాన్ని పెంచడం కేంద్ర విభాగం ప్రాథమిక లక్ష్యంగా డా.జితేంద్ర సింగ్ వెల్లడించారు.
<><><><><>
(Visitor Counter : 68
ప్రధాన మంత్రి కార్యాలయం
జపాన్ కు చెందిన ప్రముఖులతో సమావేశమైన ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ జపాన్ కు చెందిన పలువురు ప్రముఖులను, హిరోషిమాలో జరుగుతున్న జి–7 శిఖరాగ్ర సమ్మేళనం సందర్భంగా కలుసుకున్నారు. ప్రధానమంత్రి కలుసుకున్న వారిలో డాక్టర్ తొమియో మిజోకమి, శ్రీమతి హిరోకో తకయామ తదితరులు ఉన్నారు. వారు తమ తమ రంగాలలో అద్భుత కృషి చేశారు.
డాక్టర్ తొమియో మిజొకమి, ఒసాకా విశ్వవిద్యాలయంలో గ్రాడ్యుయేట్ స్కూల్ ఆఫ్ ఫారిన్ స్టడీస్లో ప్రొఫెసర్ ఎమిరటస్ గా ఉ న్నారు. వారు ప్రముఖ రచయితే కాకుండా భాషా శాస్త్రవేత్త, హిందీ, పంజాబీ భాషలలో వారు నిపుణులు. 2018లో వారికి, పద్మశ్రీ పురస్కారాన్ని ప్రదానం చేశారు. జపాన్లో భారతీయ సాహిత్యం , సంస్కృతిని విశేషంగా ముందుకు తీసుకువెళుతున్నందుకు వారిని ఈ పురస్కారంతో గౌరవించుకున్నారు. ఈ సందర్బంగా ఆయన జ్వాలాముఖి గ్రంథాన్ని బహుకరించారు. జపాన్లో హిందీ భాష నేర్చుకోవడానికి పునాది వేసిన ఎందరో రచయితల రచనలు 1980 నుంచి ఇందులో ఉన్నాయి.
శ్రీమతి హిరొకొ తకయామా, హిరోషిమాలో జన్మించిన పశ్చిమ దేశాల తరహా పెయింటింగ్ కళాకారిణి.ఆమెకు రెండు దశాబ్దాలకు పైగా భారత్తో మంచి అనుబంధం ఉంది. అమె ఇండియాలో ఎన్నో ఎగ్జిబిషన్లు, వర్క్షాప్లు నిర్వహించారు. శాంతినికేతన్ లోని విశ్వభారతీ విశ్వవిద్యాలయానికి ఆమె విజిటింగ్ ప్రొఫెసర్గా వస్తుంటారు. ఆమె ఈ సందర్బంగా ప్రధానమంత్రికి తన ఆయిల్ పెయింటింగ్ ఆఫ్ లార్డ్ బుద్ధను బహుకరించారు. దీనిని ఆమె 2022 లో రూపొందించారు. ఇటువంటి సమాలోచనలు పరస్పర అవగాహనను మరింతగా పెంపొందించుకోవడానికి ఉపయోగపడతాయని ప్రధానమంత్రి అన్నారు. పరస్పర గౌరవానికి, ఇరుదేశాలమధ్య బలమైన బంధానికి ఇది ఎంతగానో దోహదపడుతుందని అన్నారు. ఇండియా– జపాన్ మధ్య ప్రత్యేక వ్యూహాత్మక బంధం మరింత బలపడడానికి, అంతర్జాతీయ భాగస్వామ్య సంబంధాలు బలపడడానికి ఇలాంటి మరిన్ని సమావేశాల నిర్వహణకు గల అవకాశాల కోసం తాను ఆసక్తిగా ఎదురుచూస్తున్నట్టు ప్రధానమంత్రి తెలిపారు.
ప్రధాన మంత్రి కార్యాలయం
ఇంటింటా త్రివర్ణం" స్ఫూర్తితో సామాజిక మాధ్యమ ఖాతాల వ్యక్తిగత చిత్రం మార్చాలని ప్రజలకు ప్రధాని పిలుపు
ప్రధానమంత్రి శ్రీ నరేంద్ర మోదీ త్రివర్ణ పతాకాన్ని తన సామాజిక మాధ్యమ ఖాతాల వ్యక్తిగత చిత్రంగా పెట్టుకున్నారు. "ఇంటింటా త్రివర్ణం" స్ఫూర్తితో జాతీయ పతాకాన్ని ప్రజలందరూ తమ సామాజిక మాధ్యమ చిత్రంగా పెట్టుకోవాలని సూచించారు. ఆగస్టు 13-15 తేదీల మధ్య దేశవ్యాప్తంగా "ఇంటింటా త్రివర్ణం" కార్యక్రమాన్ని నిర్వహిస్తున్న నేపథ్యంలో ప్రధాని ఒక ట్వీట్ ద్వారా ఈ మేరకు సందేశమిచ్చారు. "#HarGharTiranga ఉద్యమ స్ఫూర్తితో మన సోషల్ మీడియా ఖాతాల చిత్రాన్ని మారుద్దాం. తద్వారా మన ప్రియమైన దేశం... దేశ మాతతో మన అనుబంధం మరింత పెనవేసుకునేలా ఈ ప్రత్యేక కార్యక్రమానికి మద్దతిద్దాం" అని పిలుపునిచ్చారు.
సమాచార, ప్రసార మంత్రిత్వ శాఖ
ఆన్-లైన్ గేమింగ్, ఫాంటసీ క్రీడలు మొదలైన వాటిపై ప్రకటనలపై మార్గదర్శక సూచనలను జారీ చేసిన - సమాచార, ప్రసార మంత్రిత్వ శాఖ
ఆన్-లైన్ గేమింగ్, ఫాంటసీ క్రీడలు మొదలైన వాటిపై కేంద్ర సమాచార, ప్రసార మంత్రిత్వ శాఖ ఈ రోజు మార్గదర్శక సూచనలను జారీ చేసింది. అడ్వర్టైజింగ్ స్టాండర్డ్స్ కౌన్సిల్ ఆఫ్ ఇండియా మార్గదర్శకాల్లో పేర్కొన్న అంశాలను పాటించాలని మంత్రిత్వ శాఖ ప్రసారకులకు సూచించింది. శాసనం లేదా చట్టం ద్వారా నిషేధించబడిన ఏ చర్యను ప్రకటనలు ప్రోత్సహించకూడదని కూడా మంత్రిత్వ శాఖ సూచించింది.
మార్గదర్శక సూచనల వివరాలను ఈ కింది లింకు ద్వారా పొందవచ్చు :
https://mib.gov.in/sites/default/files/Advisory.pdf
ప్రధాన మంత్రి కార్యాలయం
చంద్రయాన్-3 మనదేశ ప్రజల ఆశల ను మరియు కలల ను నెరవేర్చుతుంది: ప్రధాన మంత్రి
చంద్రగ్రహాని కి భారతదేశం చేపట్టిన మూడో లూనర్ మిశన్ ‘చంద్రయాన్-3’ యొక్క ప్రాముఖ్యాన్ని గురించి ప్రధాన మంత్రి శ్రీ నరేంద్ర మోదీ నొక్కి చెప్పారు.
ప్రధాన మంత్రి అనేక ట్వీట్ లలో -
‘‘భారతదేశం యొక్క అంతరిక్ష రంగం గురించి ప్రస్తావించవలసి వస్తే, 2023 జులై 14 వ తేదీ ని సదా సువర్ణాక్షరాల తో లిఖించడం జరుగుతుంది. మన మూడో చంద్ర గ్రహ సాహస యాత్ర అయినటువంటి చంద్రయాన్-3 తన ప్రస్థానానికై బయలుదేరనుంది. ఈ ప్రశంసనీయమైనటువంటి మిశన్ మన దేశ ప్రజల ఆశల ను మరియు స్వప్నాల ను ముందుకు తీసుకు పోతుంది.
కక్ష్య లోకి పంపే ప్రక్రియ తరువాత చంద్రయాన్-3 ను లూనార్ ట్రాన్స్ ఫర్ ట్రాజెక్టరీ లోకి ప్రవేశపెట్టడం జరుగుతుంది. 3,00,000 కిలో మీటర్ ల పై చిలుకు దూరాన్ని దాటి ఇది రాబోయే కొన్ని వారాల లో చంద్రుడి ని చేరుకొంటుంది. చంద్రయాన్ కు అమర్చినటువంటి వైజ్ఞానిక ఉపకరణాలు చంద్రగ్రహం ఉపరితలాన్ని అధ్యయనం చేయడం తో పాటు మన జ్ఞానాన్ని పెంపొందింప చేస్తాయి.
మన శాస్త్రవేత్త ల చలవ తో, అంతరిక్ష రంగం లో భారతదేశం యొక్క ఇతిహాసం చాలా సమృద్ధమైంది గా ఉంది. చంద్రయాన్-1 ని ప్రపంచం లో చంద్ర గ్రహం తాలూకు మిశన్స్ లో ఒక మార్గదర్శి అని భావించడం జరుగుతున్నది. ఎందుకంటే అది జాబిల్లి ఉపరితలం పైన జల సంబంధి అణువులు ఉన్నాయి అని రూఢిపరచింది. ప్రపంచమంతటా 200 కు పైచిలుకు విజ్ఞానశాస్త్ర సంబంధి ప్రచురణల లో దీనిని గురించిన ప్రస్తావన ఉంది.
చంద్రయాన్-1 కి పూర్వం , చంద్ర గ్రహం పూర్తి గా ఎండిపోయినటువంటిది అని, భౌగోళిక పరంగా నిష్క్రియం మరియు నిర్జన ఖగోళ పిండమని నమ్మే వారు. ఇక, దీనిని జలం ఉనికి కలిగినటువంటి మరియు అనుబంధ పొరల లో మంచు ఆనవాళ్లతో పాటు ఒక గతిశీలమైనటువంటి మరియు భౌగోళికం గా అది ఒక చురుకైన ఖగోళీయ ఖండమని లెక్కకు తీసుకోవడం జరుగుతోంది. బహుశా భవిష్యత్తు లో దీని పైన నివాసాల ను ఏర్పరచుకోవడమనేది సాధ్యం కావచ్చు!
చంద్రయాన్-2 కూడా అంతే ముఖ్యమైంది గా ఉండింది. ఎందుకంటే దీనికి జోడించిన ఆర్బిటర్ నమోదు చేసినటువంటి డేటా తొలి సారి రిమోట్ సెన్సింగ్ మాధ్యం ద్వారా క్రోమియమ్, మేంగనీజ్ మరియు సోడియమ్ ఉనికి ని పసిగట్టింది. ఇది చందమామ యొక్క మేగ్మేటిక్ వికాసం గురించిన సమాచారం మరింత గా తెలియగలదు.
చంద్రయాన్ యొక్క ప్రముఖ వైజ్ఞానిక పరిణామాల లో చంద్ర గ్రహం మీద సోడియం తాలూకు తొలి ప్రపంచ మానచిత్రం, క్రేటర్ ఆకారాల సమూహం తాలూకు అధిక సమాచారం, ఐఐఆర్ఎస్ ఉపకరణం అండ తో చంద్రుని ఉపరితలం మీద నీటి తో ఏర్పడిన మంచు యొక్క స్పష్టమైన రూపు ను వెదకడం మరియు ఇంకా ఎన్నో అంశాలు భాగం గా ఉన్నాయి. ఈ మిశను ను గురించి ఇంచుమించు 50 ప్రచురణల లో వివరించడం జరిగింది.
చంద్రయాన్- 3 మిశన్ కై ఇవే శుభాకాంక్షలు. ఈ మిశను ను గురించి, మరి అలాగే అంతరిక్షం, విజ్ఞానశాస్త్రం, ఇంకా నూతన అన్వేషణ.. వీటిలో దేశం సాధించిన ప్రగతి ని గురించి మరింత ఎక్కువ గా విషయాల ను తెలుసుకోవలసిందంటూ మీకు నేను విజ్ఞప్తి చేస్తున్నాను. దీనితో మీ అందరి కి బోలెడంత గర్వం కలుగుతుంది.’’ అని పేర్కొన్నారు.
పెట్రోలియం- సహజ వాయువుల మంత్రిత్వ శాఖ
భావోద్వేగంతో ముడిపడిన క్రీడా రంగంలో ప్రతిభను వెలికి తీసి అంతర్జాతీయ ప్రమాణాల మేరకు అభివృద్ధి చేయడానికి చర్యలు... కేంద్ర మంత్రి శ్రీ హర్దీప్ ఎస్ పూరి
' దేశానికి ప్రాధాన్యత ఎల్లపుడూ దేశానికి మొదటి ప్రాధాన్యత' అన్న ప్రధానమంత్రి శ్రీ నరేంద్ర మోదీ ఆశయాలకు అనుగుణంగా స్ఫూర్తిదాయకంగా రూపొందిన జాతీయ గీతాన్ని,'జయ హే' వీడియో ని ఆవిష్కరించిన మంత్రి
భారతదేశ 77 వ స్వాతంత్ర్య దినోత్సవం సందర్భంగా వివిధ క్రీడా విభాగాల్లో రాణించి భారతదేశానికి కీర్తిని సాధించిన క్రీడాకారులతో కూడిన భారత జాతీయ గీతాన్ని కేంద్ర .గృహ నిర్మాణం, పట్టణ వ్యవహారాలు, పెట్రోలియం, సహజ వాయువు శాఖ మంత్రి శ్రీ హర్దీప్ సింగ్ పూరి నిన్న ఇక్కడ విడుదల చేశారు. ఇండియన్ ఆయిల్ కార్పొరేషన్ లిమిటెడ్ సహకారంతో జాతీయ గీతాన్ని రూపొందించడానికి సహకరించింది.
ఈ సందర్భంగా శ్రీ హర్దీప్ సింగ్ పూరి మాట్లాడుతూ “భారతదేశంలో క్రీడలు భావోద్వేగంతో ముడిపడి ఉన్నాయి . భారతదేశ క్రీడా ప్రతిభను వెలికి తీసి దేశాన్ని ప్రపంచ వేదికపై ముందుకు తీసుకెళ్లడానికి ప్రభుత్వం చర్యలు అమలు చేస్తోంది. క్రీడారంగంలో గెలుపు ఓటమి కాదు, క్రీడా స్ఫూర్తి ముఖ్యం. క్రీడాకారుల క్రీడాస్ఫూర్తి దేశానికి గౌరవాన్ని తీసుకు వస్తుంది. స్వాతంత్ర్య దినోత్సవం రోజున ఇండియన్ ఆయిల్ ప్రారంభించిన క్రీడా గీతం క్రీడల పట్ల దేశం అభిరుచిని పెంపొందించి క్రీడల అభివృద్ధికి సహకరిస్తుంది.పారా-అథ్లెటిక్స్తో సహా అన్ని క్రీడలకు ప్రభుత్వం అందిస్తున్న సహకారాన్ని ప్రతిబింబిస్తుంది. ' దేశానికి ప్రాధాన్యత ఎల్లపుడూ దేశానికి మొదటి ప్రాధాన్యత' అనే సారాంశాన్ని ప్రతిబింబిస్తుంది." అని అన్నారు. ' దేశానికి ప్రాధాన్యత ఎల్లపుడూ దేశానికి మొదటి ప్రాధాన్యత' అన్న ప్రధానమంత్రి శ్రీ నరేంద్ర మోదీ ఆశయం సాకారం అయ్యేలా చూసేందుకు వీడియో రూపొందించారు.
శ్రీ పూరి 'జయ హే' అనే పేరుతో ఒక స్ఫూర్తిదాయకమైన మ్యూజిక్ వీడియోను కూడా ఆవిష్కరించారు, ' దేశానికి ప్రాధాన్యత ఎల్లపుడూ దేశానికి మొదటి ప్రాధాన్యత' అని సూచించే సృజనాత్మక వ్యక్తీకరణ, జీవితంలోని ప్రతి కోణాన్ని , సమగ్ర పురోగతిని సూచించే విధంగా వీడియోని రూపొందించారు.
ప్రపంచ క్రీడా రంగంలో భారతదేశానికి గుర్తింపు సాధించడానికి అంకితభావం,నిబద్ధతతో అథ్లెట్లు చేసిన కృషిని కళ్ళకు కట్టే విధంగా వీడియో రూపొందింది. యుక్త వయస్సులో నైపుణ్యం సాధించి, అపూర్వ విజయాలు సాధించడానికి కృషి చేస్తున్న వారికి స్ఫూర్తి లక్ష్యంగా వీడియో ను సిద్ధం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల తాజా సమాచారం
రాష్ట్రాలకు, కేంద్ర పాలిత ప్రాంతాలకు 31.51 కోట్ల టీకాల కోర్సులు అందించిన కేంద్ర ప్రభుత్వం
ఇంకా రాష్ట్రాల దగ్గర 1.15 కోట్లకు పైగా డోసులు
టీకాల కార్యక్రమం వేగవంతం చేయటానికి కేంద్రం కట్టుబడింది. అందుకే దేశ వ్యాప్తంగా పరిధి విస్తృతం చేసింది. సార్వత్రిక టీకాల కార్యక్రమం జూన్ 21న ప్రారంభమైన సంగతి తెలిసిందే. మరిన్ని టీకాల కోర్సులు అందుబాటులో ఉంచటం, ముందుగానే సమాచారం రాష్ట్రాలకు తెలియజేయటం ద్వారా అమలు సమర్థంగా సాగుతోంది.
దేశవ్యాప్త టీకాల కార్యక్రమంలో భాగంగా కేంద్ర ప్రభుత్వం రాష్ట్రాలకు, కేంద్ర పాలిత ప్రాంతాలకు ఉచితంగా టీకా డోసులు అందిస్తోంది. 75% టీకాలను ఉచితంగా పంపిణీ చేస్తుండగా మిగిలిన 25% ప్రైవేట్ ఆస్పత్రులకు అందుబాటులో ఉంచారు.
ఇప్పటికే 31.51 కోట్లకు పైగా 
డోసులు ఉచితంగా అందించారు.
ఇందులో వ్ఋధాతో సహా 30,35,97,466 కోర్సులు వాడినట్టు ఈ ఉదయం 8గంటలకు అందిన సమాచారం తెలియజేస్తోంది.
రాష్ట్రాల దగ్గర ఇంకా 1.15కోట్లకు పైగా  వాడిని టీకా కోర్సులు నిల్వ ఉంది.
మరో 20,48,960 టీకా డోసులు వచ్చే 3 రోజుల్లో అందుతాయి.
(Visitor Counter : 132
ప్రధాన మంత్రి కార్యాలయం
కష్టించి పని చేస్తున్నటువంటి ఉపాధ్యాయులు అందరికీ ఉపాధ్యాయుల దినం సందర్భంలో శుభాకాంక్షలను తెలియజేసిన ప్రధాన మంత్రి
అలాగే, పూర్వ రాష్ట్రపతి డాక్టర్ శ్రీ రాధాకృష్ణన్ జయంతి సందర్భంలో ఆయన కు శ్రద్ధాంజలి ఘటించిన ప్రధాన మంత్రి
‘‘కష్టించి పని చేస్తూ, తద్ద్వారా యువ విద్యార్థుల లో విద్య యొక్క ఆనందాన్ని వ్యాప్తి చేస్తున్నటువంటి ఉపాధ్యాయులు అందరికీ ప్రధాన మంత్రి శ్రీ నరేంద్ర మోదీ ఉపాధ్యాయుల దినం నాడు శుభాకాంక్షల ను వ్యక్తం చేశారు. పూర్వ రాష్ట్రపతి డాక్టర్ శ్రీ రాధాకృష్ణన్ జయంతి సందర్భం కావడం తో ఆయన కు శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘కష్టపడి పని చేస్తూ, యువ విద్యార్థుల లో విద్య యొక్క ఆనందాన్ని వ్యాప్తి చేస్తున్నటువంటి ఉపాధ్యాయులు అందరికీ ఇవే #TeachersDay తాలూకు శుభాకాంక్షలు. మన పూర్వ రాష్ట్రపతి డాక్టర్ శ్రీ రాధాకృష్ణన్ జయంతి సందర్భం లో ఆయన కు కూడా నేను శ్రద్ధాంజలి ని సమర్పిస్తున్నాను’’ అని పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
అటవీ అధికారులు నోరు లేని జీవాలకు గొంతుకగా ఉండాలి, అదేవిధంగా, దేశం లోని అపారమైన సహజ వనరులకు యజమానులుగా కాకుండా ధర్మకర్తలుగా వ్యవహరించాలి: శ్రీ భూపేందర్ యాదవ్
ఇండియన్ ఫారెస్ట్ సర్వీస్ లో శిక్షణ పొందుతున్న అధికారులను ఉద్దేశించి ప్రసంగించిన - కేంద్ర అటవీ శాఖ మంత్రి
కేంద్ర పర్యావరణ, అటవీ, వాతావరణ మార్పుల శాఖ మంత్రి శ్రీ భూపేందర్ యాదవ్ ఈ రోజు మాట్లాడుతూ అటవీ అధికారులు నోరు లేని జీవాలకు ప్రతినిధిగా, స్థానిక సమాజం యొక్క ఆకాంక్షలు, అవసరాలకు అనుగుణంగా, చిత్తశుద్ధితో, మానవత్వంతో, సున్నితంగా వ్యవహరించాల్సిన అవసరం ఉందని, పేర్కొన్నారు. డెహ్రాడూన్ లోని ఇందిరా గాంధీ నేషనల్ ఫారెస్ట్ అకాడమీ లో శిక్షణ పొందుతున్న 2020 బ్యాచ్ కు చెందిన 64 మంది ఇండియన్ ఫారెస్ట్ సర్వీస్  ప్రొబేషనరీ అధికారులను ఉద్దేశించి కేంద్ర మంత్రి దృశ్య మాధ్యమం ద్వారా ప్రసంగించారు.
యువ అధికారులను ఉద్దేశించి శ్రీ యాదవ్ మాట్లాడుతూ, ప్రస్తుత జాతీయ నాయకత్వంలో దేశం వాతావరణ మార్పు, భూమి క్షీణత, కాలుష్యం, జీవవైవిధ్య నష్టం వంటి వివిధ పర్యావరణ సరిహద్దుల్లోని సవాళ్లు, సంక్షోభాలతో పాటు, వాటి వ్యక్తీకరణలను ఏకకాలంలో ఎదుర్కొంటూనే అభివృద్ధి కి చెందిన అన్ని రంగాల్లో పరివర్తనాత్మక పురోగతిని కోరుకుంటోందని, అందువల్ల ప్రస్తుత యుగంలో వాటి పాత్ర స్థిరమైన అభివృద్ధిని ముందుకు తీసుకెళ్లడంలో, సాధన చేయడంలో మరింత ముఖ్యమైనదని, పేర్కొన్నారు.
కర్బన ఉద్గారాలను దూరంగా ఉంచడం; కర్బన ఉద్గారాలను నిర్ణీత సమయంలో నిర్మూలించడం; ఇంధన మిశ్రమంలో సౌర విద్యుత్తు తో పాటు ఇతర పర్యావరణ సమర్థవంతమైన వనరుల నిష్పత్తి; జీవవైవిధ్య పరిరక్షణ, భూములు ఎడారులుగా మారకుండా ఎదుర్కోవడం; క్షీణించిన భూమి పునరుద్ధరణ మొదలైన వాటి కోసం నిబద్ధత, లక్ష్యాల గురించి పర్యావరణ మంత్రి, ఈ సందర్భంగా ప్రత్యేకంగా పేర్కొన్నారు. వాటిని సాధించడానికి సృజనాత్మక, వినూత్న ఆలోచనలతో ముందుకు రావాలని, ఆయన, అధికారులను కోరారు.
ప్రభుత్వ వ్యవస్థలో సాధికారత, సామర్థ్యం, సమర్థత కలిగిన కార్మిక శక్తి గా, యువ ఐ.ఎఫ్.ఎస్. అధికారులందరూ కూడా, తమ అధికార పరిధి లోని అటవీ ప్రకృతి పరిసరాల్లోని సమాజాలతో, ఇతర పౌరులతో వ్యవహరించడం లో సమాజ హితంగా / పౌరులే ఆధారంగా, వారికి అవసరమైన సదుపాయాలు కల్పించే వ్యవస్థ గా వ్యవహరించాలని ఆయన పునరుద్ఘాటించారు.
కేంద్ర సహాయ మంత్రి శ్రీ అశ్వినీ కుమార్ చౌబే కూడా ప్రొబేషనరీ అధికారులను ఉద్దేశించి ప్రసంగిస్తూ, అడవుల్లో నివసించే సమాజాలు, ఇతర వ్యక్తులతో పరస్పరం చర్చించుకునేందుకు అనేక రంగాలకు సంబంధించిన అంశాలు ఉంటాయనీ, అటువంటి సందర్భాల్లో, సానుభూతి, ప్రతిస్పందనలతో పాటు ఆయా అంశాలను సులభతరం చేసే విధానంలో, మన ప్రవర్తన ప్రధాన పాత్ర పోషిస్తుందని, పేర్కొన్నారు. విధులను క్రియాత్మకంగా నిర్వర్తించే సమయంలో, ఈ మొత్తం ప్రక్రియను అత్యంత చిత్తశుద్ధితో, మానవీయ దృక్పథం తో, పౌర కేంద్రీకృత విధానాన్ని అనుసరించవలసిన అవసరం ఉందని, ఆయన, సూచించారు.
కేంద్ర పర్యావరణ, అటవీ, వాతావరణ మార్పు మంత్రిత్వ శాఖ కార్యదర్శి, శ్రీమతి లీలా నందన్ మరియు ఎం.ఓ.ఈ.ఎఫ్.సి.సి., ప్రత్యేక కార్యదర్శి; డైరెక్టర్ జనరల్ , శ్రీ సి.పి. గోయల్, ప్రొబేషనర్లకు శుభాకాంక్షలు తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 133.87 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 22.16 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,34,87,29,470
|
|
అందుబాటులోని నిల్వలు
|
|
22,16,64,431
133.87 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 22.16 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.